als_Latn dik_Latn ron_Latn
Ish-kancelari gjerman, Helmut Kohl, babai i ribashkimit gjerman, vdiq sot në moshën 87-vjeçare, sipas të përditshmes “Bild”.
“Ish-kancelari gjerman, Helmut Kohl vdiq sot në mëngjes në shtëpinë e tij në Ludwigshafen, në jugperëndim të vendit”, theksoi e përditshmja.
I ashtuquajtur shpesh si “babai i ribashkimit” të Gjermanisë ai ka qenë kancelari më jetëgjatë i këtij vendi, përfshirë edhe periudhën e fundit paqësore të Luftës së Ftohtë, më konkretisht prej vitit 1982 deri më 1998.
Katër herë u zgjodh kancelar Helmut Kohli, një arritje politike imponuese e jetës së tij.
Si kryetar me sa duket i përjetshëm i CDU-së, ndjesia e tij për zhvillimet në radhët e veta, mosbesimi përballë rrymave kritike ishte legjendar.
Megjithatë, kur në vitin 1989 po luftonte për të mbijetuar politikisht në një kongres partie në Bremen, atë e ndihmoi hapja e Perdes së Hekurt. Dhe, Kohli e shfrytëzoi shansin që u hap për të dhe për Gjermaninë, prej rënies së diktaturave komuniste. Ai shkroi histori. Ai e shfrytëzoi dritaren e shansit historik. Kohli u bë në këto muaj burrë shteti.
Pa dyshim, Helmut Kohli është kancelari i bashkimit të Gjermanisë. Ai ishte politikani, që nuk përfilli qëndrimet e lëkundura, frikërat, rezervat brenda dhe jashtë vendit – dhe synoi që prej nëntorit 1989 unitetin e Gjermanisë, të cilin e bëri realitet në 3 tetor 1990. Ai tregoi instinkt politik, historik në atë moment kur duhej ta tregonte. Me këtë për disa ai u bë Bismarck-u i shekullit të 20-të.
als_Latn als_Latn als_Latn als_Latn als_Latn als_Latn als_Latn